ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ - Στρατηγικές για τις θέσεις εργασίας στην κοινωνία της πληροφορίας

1. Εισαγωγη

Η ανάπτυξη της κοινωνίας της πληροφορίας έχει τη δυνατότητα να μετατρέψει την Ευρώπη σε κοινωνία και οικονομία όπου οι προηγμένες τεχνολογίες θα χρησιμοποιούνται για τη βελτίωση των συνθηκών διαβίωσης και εργασίας όλων των πολιτών.

Εάν η Ευρώπη επωφεληθεί από τις ευκαιρίες που παρουσιάζονται, η κοινωνία της πληροφορίας υπόσχεται να μας προσφέρει φάσμα πλεονεκτημάτων, συμπεριλαμβανομένων πιο υψηλού βιοτικού επιπέδου, επιχειρηματικών ευκαιριών για συμμετοχή σε νέες αυξανόμενες αγορές, αλλαγών στους τρόπους παραγωγής και παράδοσης των προϊόντων με αύξηση της παραγωγικότητας, πιο ικανοποιητικής για τον εργαζόμενο εργασίας η οποία θα χρησιμοποιεί προηγμένες τεχνολογίες και ευέλικτες εργατικές ρυθμίσεις. Οι ίδιες αυτές τεχνολογίες θα επιτρέψουν στους εργαζομένους να αναβαθμίσουν τα προσόντα τους ως μέρος της διαδικασίας της δια βίου εκμάθησης, η οποία αποβλέπει στη βελτίωση των προοπτικών τους για απασχόληση και των εισοδημάτων τους και στην ενίσχυση της εκπαίδευσης και της μάθησης στα σχολεία.

Για τους πολίτες και τις κοινότητες η κοινωνία της πληροφορίας υπόσχεται να παράσχει καλύτερες δημόσιες υπηρεσίες, καθώς οι κυβερνήσεις αναπτύσσουν υπηρεσίες που εστιάζονται περισσότερο στους πολίτες προσφέροντας επιλογές και ευκολίες. Εκείνοι που κατοικούν σε απόμακρες περιφέρειες και διασκορπισμένες κοινότητες θα επωφεληθούν επίσης από την πρόσβαση σε οικονομικές και κοινωνικές ευκαιρίες που προσφέρουν οι αναδυόμενες τεχνολογίες.

Στην ειδική "Σύνοδο Κορυφής για την Απασχόληση" στο Λουξεμβούργο το Νοέμβριο του 1997, οι αρχηγοί κρατών μελών και κυβερνήσεων υπογράμμισαν τον δυνάμει αντίκτυπο της κοινωνίας της πληροφορίας (ΚΠ) στις θέσεις εργασίας και ζήτησαν από την Επιτροπή να ερευνήσει το θέμα. Ως πρώτη απόκριση η έκθεση "Δυνατότητες απασχόλησης στην κοινωνία της πληροφορίας" [1], καθόρισε το δυναμικό για τη δημιουργία θέσεων εργασίας που είναι δυνατόν να επιτευχθεί εάν η Ευρώπη επιδείξει επαρκή ετοιμότητα. Εντοπίστηκαν οι τομείς προτεραιότητας για δράση και οι κύριοι παράγοντες κλήθηκαν να αντιμετωπίσουν την πρόκληση.

[1] COM (1998) 590 τελικό

Ύστερα από την ώθηση που έδωσε το Ευρωπαϊκό Συμβούλιο στη Βιέννη το Δεκέμβριο του 1998, συστάθηκε ομάδα υψηλού επιπέδου στο πλαίσιο της οποίας τα κράτη μέλη αντάλλαξαν εθνικές στρατηγικές για την κοινωνία της πληροφορίας (οι οποίες σε ορισμένες περιπτώσεις είχαν ενημερωθεί). Επιπρόσθετα και στο πλαίσιο της ευρωπαϊκής στρατηγικής για την απασχόληση, τα εθνικά σχέδια δράσης (ΕΣΔ) για το 1999 συμπεριέλαβαν ενέργειες για την κοινωνία της πληροφορίας. Δημιουργήθηκε ιστοσελίδα αφιερωμένη σε αυτές τις εθνικές στρατηγικές και τα σχέδια δράσης και ενημερώνεται τακτικά. Επίσης περιλαμβάνεται η συμβολή των εκπροσώπων των βιομηχανιών στον τομέα της κοινωνίας της πληροφορίας, των κοινωνικών εταίρων και μεταξύ άλλων του Φόρουμ των Ατόμων με Ειδικές Ανάγκες.

Στο πλαίσιο της γρήγορης προόδου προς μια κοινωνία που θα βασίζεται στην πληροφορία, αυτή η έκθεση διευρύνει την προοπτική από τις ευκαιρίες απασχόλησης στις στρατηγικές για την απασχόληση, βασιζόμενη στις επιτυχείς πρωτοβουλίες στα κράτη μέλη και τονίζοντας ότι η ενδυνάμωση της ανταπόκρισης της Ευρώπης στην κοινωνία της πληροφορίας και η προώθηση της απασχόλησης στην Ευρώπη συνδέονται στενά.

Αυτή η έκθεση ακολουθεί την προσχεδιασμένη προσέγγιση που αναπτύχθηκε στο πλαίσιο της ευρωπαϊκής στρατηγικής για την απασχόληση. Εξετάζει και αναλύει τις προκλήσεις της κοινωνίας της πληροφορίας και στους τέσσερις άξονες της στρατηγικής για την απασχόληση - απασχολησιμότητα, επιχειρηματικό πνεύμα, προσαρμοστικότητα και ίσες ευκαιρίες - συγκεντρώνοντας τις πιο ορθές πρακτικές των κρατών μελών προκειμένου να εξετάσει τους κύριους στόχους των κατευθυντήριων γραμμών για την απασχόληση, όπως η διευκόλυνση της μετάβασης από το σχολείο στην εργασία, η διευκόλυνση της έναρξης και της διεύθυνσης επιχειρήσεων, η εκμετάλλευση νέων ευκαιριών για τη δημιουργία θέσεων εργασίας, ο εκσυγχρονισμός της εργασιακής οργάνωσης, η υποστήριξη της προσαρμοστικότητας στις επιχειρήσεις, η αντιμετώπιση της άνισης μεταχείρισης των δύο φύλων, το συνταίριασμα της εργασίας και της οικογενειακής ζωής, η προώθηση αγοράς εργασίας ανοιχτής για όλους.

Μέσα στην έκθεση χαράζονται στρατηγικές για την πλήρη εκμετάλλευση του δυναμικού της κοινωνίας της πληροφορίας για την απασχόληση, στο πλαίσιο της ευρωπαϊκής στρατηγικής για την απασχόληση· επίσης η έκθεση χρησιμεύει ως σημαντική συμβολή και υποστήριξη στην αναμενόμενη πρωτοβουλία « e-Europe », η οποία προορίζεται να αυξήσει την ετοιμότητα της Ευρώπης για την ψηφιακή εποχή.

1.1. Το δυναμικό απασχόλησης της κοινωνίας της πληροφορίας :

1.1.1. Τεχνολογία της πληροφορίας, ανάπτυξη και απασχόληση

Οι οικονομίες των βιομηχανικά προηγμένων χωρών γνωρίζουν σήμερα ουσιαστικές τεχνολογικές μεταβολές. Η ταχεία αύξηση του μεριδίου της τεχνολογίας της πληροφορίας (ΤΠ) στο συνολικό επενδεδυμένο πάγιο κεφάλαιο αποτελεί παράδειγμα αυτής της διαδικασίας. Αυτές οι ταχείες μεταβολές δεν έχουν προηγούμενο στην οικονομική ιστορία και είναι συνέπεια της τεράστιας τεχνολογικής προόδου που μπορεί να σημειωθεί με την παραγωγή εξοπλισμού ΤΠ. Αυτό είναι ορατό στην τεράστια πτώση των τιμών των αγαθών ΤΠ, η οποία επέτρεψε την πτώση της τιμής των επενδύσεων σε πάγια στοιχεία (σχετικά με τις τιμές καταναλωτή) κατά 40% περίπου στις ΗΠΑ και κατά 30% στην ΕΕ. Αυτή η διαδικασία ενδέχεται να επιταχυνθεί με το αυξανόμενο μερίδιο της ΤΠ στο σχηματισμό κεφαλαίου.

>ΑΝΑΦΟΡΑ ΣΕ ΓΡΑΦΗΚΟ>

Πηγή EITO 1999

Η ζήτηση για εργαζομένους με τα κατάλληλα προσόντα ώστε να εργαστούν σε αυτό το νέο τεχνολογικό περιβάλλον ενδέχεται επίσης να αυξηθεί σε όλες τις βιομηχανίες. Παράλληλα αυτή η ανάπτυξη δημιουργεί επίσης σοβαρές προκλήσεις για τις αγορές εργασίας, εφόσον θα θέσει σε αχρηστία άλλα προϊόντα, διαδικασίες παραγωγής, οργανωτικές δομές και δεξιότητες και θα απαιτήσει από τους εργαζομένους και τις εταιρείες να προσαρμοστούν σε αυτό το νέο τεχνολογικό περιβάλλον.

1.1.2. Οι βιομηχανίες χρήστες παρέχουν το μεγαλύτερο μερίδιο για ευκαιρίες εργασίας σε τομείς σχετικούς με την ΚΠ

Το πραγματικό δυναμικό απασχόλησης που οφείλεται στη δυναμική της κοινωνίας της πληροφορίας και οι νέες προκλήσεις που δημιουργεί για τις υπάρχουσες θέσεις εργασίας, υπερβαίνουν τον ίδιο τον τομέα των Τεχνολογιών Πληροφοριών και Επικοινωνιών (ΤΠΕ) καθώς ήδη όλο και περισσότεροι τομείς της οικονομίας ενσωματώνουν εφαρμογές και υπηρεσίες της ΤΠ. Ο επιχειρηματικός κόσμος επηρεάζεται από την κοινωνία της πληροφορίας - η στρατηγική, η εξεύρεση πόρων, η παραγωγή, η εμπορία και η εσωτερική οργάνωση. Ενώ επικρατούν διακυμάνσεις μεταξύ κλάδων, με τον τραπεζικό τομέα - ο οποίος έχει δεχθεί ιδιαίτερη ώθηση από την εισαγωγή του ευρώ - να βρίσκεται στην κορυφή, το ποσοστό αύξησης της υιοθέτησης των ΤΠΕ είναι περίπου 10 % στους περισσότερους κλάδους. Συνεπώς υπάρχει επιτακτική ανάγκη για την προσαρμογή όλων των επιχειρήσεων και των εργαζομένων.

>ΑΝΑΦΟΡΑ ΣΕ ΓΡΑΦΗΚΟ>

* ΓΟΜ: Γεωργία, οικοδομές-τεχνικά έργα, Μεταλλεία ** Η συνεχής παραγωγή περιλαμβάνει τις βιομηχανίες που μετατρέπουν τις πρώτες ύλες σε προϊόντα ή ουσίες με νέες χημικές ιδιότητες *** Η ασυνεχής παραγωγή περιλαμβάνει τις βιομηχανίες που μετατρέπουν ημικατεργασμένα προϊόντα σε τελικά προϊόντα Πηγή: EITO 99

Σε λιγότερα από 10 έτη οι μισές από όλες τις θέσεις εργασίας θα βρίσκονται σε βιομηχανίες που είναι είτε μεγάλοι παραγωγοί ή εντατικοί χρήστες προϊόντων και υπηρεσιών πληροφορικής τεχνολογίας. Στις "βιομηχανίες χρήστες" η ζήτηση για ειδικούς στην ΤΠ θα διπλασιαστεί τα επόμενα 3 χρόνια.

Άρα σε όλους τους κλάδους της οικονομίας η προσαρμογή των εργαζομένων στο περιβάλλον της ΚΠ, μέσω της μετατροπής των παραδοσιακών ικανοτήτων και της εξασφάλισης επαρκούς παροχής εμπειρογνωμοσύνης στον τομέα της ΚΠ, είναι κορυφαία προτεραιότητα.

1.1.3. Οι υπηρεσίες καθορίζουν την ανάπτυξη της απασχόλησης μεταξύ των παραγωγών της ΚΠ

Ο τομέας των ΤΠΕ (υλικός εξοπλισμός υπολογιστών, λογισμικό υλικό, υπηρεσίες και τηλεπικοινωνίες) εξακολουθεί να είναι ο τομέας με την ταχύτερη αύξηση και παρέχει νέες θέσεις εργασίας, δημιουργώντας, αντικαθιστώντας και αναπτύσσοντάς τις δυναμικά, τόσο σε πολύ εξειδικευμένο όσο και σε λιγότερο εξειδικευμένο επίπεδο.

Οι τομείς του λογισμικού, των υπηρεσιών και των τηλεπικοινωνιών εξακολουθούν να αυξάνουν το συνολικό ποσοστό απασχόλησης κατά 10%. Ωστόσο η ανικανοποίητη ζήτηση για ιδιαίτερα ειδικευμένους εργαζομένους που δεν βρίσκει ανταπόκριση και η οποία αναμένεται να επιδεινωθεί από την επέκταση του ηλεκτρονικού εμπορίου, περιορίζει το πραγματικό δυναμικό ανάπτυξης της απασχόλησης.

1.1.4. Η εμφάνιση του ηλεκτρονικού εμπορίου στην Ευρώπη

Το ηλεκτρονικό εμπόριο στην Ευρώπη, το οποίο ήταν σχεδόν άγνωστο μόλις πριν από δύο έτη, εμφανίζει ισχυρή ανάπτυξη. Το συνολικό ηλεκτρονικό εμπόριο αναμένεται να αναπτυχθεί από 17 δισεκατομμύρια USD στα τέλη του 1999 σε 360 δισεκατομμύρια USD περίπου έως το 2003, δηλαδή σχεδόν διπλασιάζεται ετησίως.

>ΑΝΑΦΟΡΑ ΣΕ ΓΡΑΦΗΚΟ>

Πηγή : eStats 1999

Το ηλεκτρονικό εμπόριο μεταξύ επιχειρήσεων αναμένεται να αντιπροσωπεύει περισσότερο από το 90% του συνολικού ηλεκτρονικού εμπορίου, παρέχοντας έτσι πολύ περισσότερες ευκαιρίες από το εμπόριο μεταξύ επιχειρήσεων και καταναλωτών. Το ηλεκτρονικό εμπόριο επηρεάζει άμεσα, αντικαθιστά και μεταβάλλει τις παραδοσιακές επιχειρήσεις, προσθέτοντας 6 % περίπου ως "νέες επιχειρήσεις".

Πέρα από τον άμεσο αντίκτυπό του στον κύκλο εργασιών, το ηλεκτρονικό εμπόριο θα μεταβάλει τις επιχειρηματικές διαδικασίες και τα οργανωτικά πρότυπα σε μεγάλη κλίμακα. Πρέπει να εισαχθούν νέες ικανότητες και μορφές εργασιακής οργάνωσης παράλληλα με τις τεχνολογικές επενδύσεις, προκειμένου να εξασφαλισθεί η ανάπτυξη και η διατήρηση της απασχόλησης, καθώς και να εξασφαλισθεί ευνοϊκό νομοθετικό περιβάλλον.

1.2. Το άνοιγμα της ψαλίδας που πρέπει να κλείσει είναι ακόμα μεγάλο:

1.2.1. Η διείσδυση του διαδικτύου στην ΕΕ υστερεί ακόμα σε σχέση με τις ΗΠΑ

Η διείσδυση του διαδικτύου στην Ευρώπη - ισχυρός δείκτης για τη συνολική ανάπτυξη της κοινωνίας της πληροφορίας - έχει πραγματοποιήσει τεράστιο βήμα μπροστά. Η Ευρώπη είναι τώρα η ταχύτερα αναπτυσσόμενη αγορά για την ανάπτυξη του διαδικτύου. Ο αριθμός των Ευρωπαίων που χρησιμοποιούν το διαδίκτυο είναι 50 εκατ. περίπου στα τέλη του 1999 και αναμένεται να διπλασιαστεί έως το 2003.

Ωστόσο η διείσδυση του διαδικτύου στην Ευρώπη αντιστοιχεί μόνον στο ένα τρίτο του αντίστοιχου ποσοστού για τις ΗΠΑ. Οι ευρωπαίοι χρήστες του διαδικτύου περνούν πολύ λιγότερο χρόνο συνδεδεμένοι με αυτό, λιγότερο από το ένα τέταρτο του ποσοστού των χρηστών στις ΗΠΑ. Τα τηλεφωνικά τέλη αποτελούν φραγμό στη χρήση του διαδικτύου στην Ευρώπη, όπου η κοστολόγηση της χρήσης του τηλεφώνου βασίζεται στη χρονική διάρκεια χρήσης, ενώ στις ΗΠΑ οι τοπικές κλήσεις χρεώνονται γενικά σε ενιαίο μηνιαίο τιμολόγιο. Συνεπώς είναι σημαντικό να προωθηθεί ανταγωνιστική κοστολόγηση της πρόσβασης στο διαδίκτυο, συμπεριλαμβανομένης της τοπικής τηλεφωνικής χρέωσης.

1.1.1 Η ευρωπαϊκή κοινωνία της πληροφορίας είναι ακόμα σε μεγάλο βαθμό αποκλειστική

Όλοι οι Ευρωπαίοι δεν έχουν την ίδια δυνατότητα για πρόσβαση στο διαδίκτυο και κατ'επέκταση για να προετοιμαστούν και να επωφεληθούν από τις ευκαιρίες απασχόλησης της κοινωνίας της πληροφορίας. Τα ποσοστά διείσδυσης του διαδικτύου διαφέρουν κατά πολύ μεταξύ των κρατών μελών καθώς και σε σχέση με το εισόδημα και το φύλο. Η μεγάλη πλειονότητα των ευρωπαίων χρηστών του διαδικτύου είναι ακόμα συγκεντρωμένη στη Βόρεια Ευρώπη, μολονότι όλα τα κράτη μέλη εμφανίζουν κάποια ανάπτυξη. Τα άτομα με υψηλό εισόδημα έχουν τη διπλάσια πιθανότητα να είναι χρήστες του διαδικτύου (37%) από εκείνη των ατόμων με μέτρια εισοδήματα (19%) και σχεδόν την τριπλάσια πιθανότητα από εκείνη των ατόμων με χαμηλά εισοδήματα (13%). Στα τέλη του 1998 μόνον το ένα τέταρτο των χρηστών του διαδικτύου στην Ευρώπη ήταν γυναίκες συγκριτικά με το 50% των γυναικών χρηστών στις ΗΠΑ. Η παροχή κινήτρων όπως η αντιστάθμιση της δαπάνης για την αγορά προσωπικού υπολογιστή με την προσωπική φορολόγηση στην Πορτογαλία ή η κατάργηση των φόρων για τους σταθμούς τηλεργασίας από την κατοικία που κατέβαλλε ο εργοδότης στη Δανία, βοήθησαν στην επίτευξη πιο πλατιάς και πιο δίκαιης διάδοσης των τεχνολογιών της πληροφορίας.

>ΑΝΑΦΟΡΑ ΣΕ ΓΡΑΦΗΚΟ>

Πηγή: "The European Internet Report", Morgan, Stanley, Dean, Witter, 1999

>ΑΝΑΦΟΡΑ ΣΕ ΓΡΑΦΗΚΟ>

Πηγή: IDC

1.1.2 Ελλείψεις στις ικανότητες που απαιτούνται στην κοινωνία της πληροφορίας

Η καινοτομία αύξησε τη ζήτηση για πολύ ειδικευμένους εργαζομένους (π.χ. επιστήμονες Η/Υ, μηχανικοί) και δημιούργησε νέα επαγγέλματα σχετικά με την κοινωνία της πληροφορίας. Ταυτόχρονα μετέβαλε τις απαιτήσεις όσον αφορά τις δεξιότητες για ευρύ φάσμα επαγγελμάτων που δεν σχετίζονται αποκλειστικά με την κοινωνία της πληροφορίας και ανέβασε τη στάθμη των ελάχιστων απαιτήσεων για προσόντα σχετικά με την κοινωνία της πληροφορίας εκτός του τομέα των ΤΠΕ.

Ενώ η πλειονότητα των μεγάλων ευρωπαϊκών εταιριών πιστεύουν ότι παρεμποδίζονται από την έλλειψη προσόντων μέσα στην οργάνωσή τους, το πρόβλημα της έλλειψης προσόντων είναι ακόμα πιο σοβαρό στο επίπεδο των μικρομεσαίων επιχειρήσεων. Επιπλέον η έλλειψη ειδικών στην πληροφορική στη Δυτική Ευρώπη, η οποία εκτιμάται σε 500.000 "ισοδύναμες" θέσεις εργασίας στον τομέα της ΤΠ κατά το 1998, μπορεί να ανέλθει σε 1.6 εκατ. αντίστοιχες θέσεις έως το 2002 (EITO 1999) εκτός εάν ληφθούν οι αναγκαίες πρωτοβουλίες για την κατάρτιση και την προσαρμογή.

1.3. Μια πλήρης συντονισμένη στρατηγική για τις προκλήσεις της κοινωνίας της πληροφορίας :

Η συνολική προσέγγιση πρέπει να λαμβάνει υπόψη τις ευρύτερες πτυχές, όσον αφορά την κοινωνία και την απασχόληση, της μεταμόρφωσης της οικονομίας. Συνεπώς, ως συμπλήρωμα στην πρωτοβουλία "e-Europe" της Επιτροπής, οι στρατηγικές σε αυτή την έκθεση επικεντρώνονται στα εξής:

Μάθηση - προκειμένου να προετοιμαστούν οι νέοι για το μέλλον τους πρέπει να χρησιμοποιηθούν νέες και καλύτερες μορφές εκπαίδευσης και κατάρτισης των σπουδαστών οι οποίες να ενσωματώνουν τα εργαλεία της κοινωνίας της πληροφορίας. Οι εκπαιδευτικοί πρέπει να επιμορφώνονται, να δέχονται συμβουλές, να εξοπλίζονται και να υποστηρίζονται για να αντιμετωπίσουν με επιτυχία αυτή την πρόκληση· τα προγράμματα σπουδών πρέπει να εκσυγχρονιστούν ·

Εργασία - εφόσον η κοινωνία της πληροφορίας απαιτεί ευέλικτους εργαζομένους, με προσανατολισμό στα προς εκτέλεση καθήκοντα και με πολλαπλά προσόντα, όλοι οι εργαζόμενοι πρέπει να διαθέτουν προσόντα σχετικά με την κοινωνία της πληροφορίας, ενισχυμένα από την πρόσβαση στο διαδίκτυο. Πρέπει να εξασφαλιστούν τόσο η βραχυπρόθεσμη και η μακροπρόθεσμη παραγωγή ειδικών της κοινωνίας της πληροφορίας ειδάλλως θα χαθούν ευκαιρίες για απασχόληση και ανάπτυξη . Επίσης νέες μορφές οργάνωσης της εργασίας, π.χ. η τηλεργασία αυξάνουν την παραγωγικότητα και την ποιότητα ζωής στην κοινωνία της πληροφορίας ·

Δημόσιες υπηρεσίες - οι δημόσιες υπηρεσίες μπορούν να εξυπηρετούν καλύτερα τους πολίτες, με μεγαλύτερη διαφάνεια, αποτελεσματικότητα και ποιότητα, δίνοντας τη δυνατότητα της ηλεκτρονικής πρόσβασης στη δημόσια διοίκηση και με τη δική τους ευρεία χρήση των εργαλείων της κοινωνίας της πληροφορίας. Ως πρωτεργάτες στην εισαγωγή νέων τεχνολογιών, μπορούν να υπερπηδήσουν τους φραγμούς του χρόνου και της απόστασης και να αυξήσουν την ατομική υποστήριξη των πολιτών·

Η επιχείρηση - οι ανταγωνιστικές ευκαιρίες και οι δυνατότητες καινοτομίας της κοινωνίας της πληροφορίας θα δημιουργήσουν θέσεις εργασίας ιδιαίτερα στις ΜΜΕ, με την προϋπόθεση ότι η επιχειρηματική προσέγγιση μέσα στις εταιρείες θα υποστηρίζεται από ανταγωνιστική υποδομή με σαφή νομοθετική ρύθμιση.

Στα κεφάλαια που ακολουθούν ορίζονται ειδικοί στόχοι και υποδεικνύονται τρόποι για την επίτευξή τους. Έτσι θα προωθηθεί μια βιώσιμη προσέγγιση για την ενσωμάτωση της κοινωνίας της πληροφορίας στην Ευρώπη.

2. Η μαθηση στην κοινωνια τησ πληροφοριασ

Περίπου 81 εκατομμύρια από τα 117 εκατομμύρια ατόμων με ηλικία μικρότερη από 25 έτη στην Ευρωπαϊκή Ένωση φοιτούν σε εκπαιδευτικά ιδρύματα. Αυτό είναι το μελλοντικό εργατικό δυναμικό, το οποίο εξαρτάται από τα υψηλά προσόντα, την ικανότητα και την προσαρμοστικότητα. Αυτή η "γενιά του διαδικτύου" ('Net-Generation') όπως έχει ονομαστεί, θα ζήσει και θα εργαστεί σε έναν κόσμο όπου τα κινητά τηλέφωνα, οι ηλεκτρονικοί υπολογιστές, το διαδίκτυο κ.τ.λ. θα είναι πανταχού παρόντα.

Το σημερινό εκπαιδευτικό σύστημα πρέπει να προετοιμάσει τους σπουδαστές για αυτή την πραγματικότητα. Αυτό πριν απ'όλα σημαίνει ότι πρέπει να έχουν πρόσβαση στον ηλεκτρονικό υπολογιστή και σε διάφορες κατηγορίες λογισμικού και να μάθουν να χρησιμοποιούν αυτή την τεχνολογία. Ωστόσο μόνον αυτό δεν είναι αρκετό. Είναι πιο σημαντικό, ως συνέχεια των σπουδών, οι ίδιοι σπουδαστές να χρησιμοποιούν για να μαθαίνουν, με άλλα λόγια να χρησιμοποιούν τις δυνατότητες της τεχνολογίας για την εξεύρεση πληροφοριών, για την επικοινωνία και για την ανανέωση της ίδιας της διαδικασίας εκμάθησης με αυτές τις νέες δυνατότητες. Εκτός τούτου η κατάρτιση και η υποστήριξη των καθηγητών πρέπει να βελτιωθούν και τα εκπαιδευτικά συστήματα στο σύνολό τους απαιτούν στρατηγική αναθεώρηση προκειμένου να μπορούν να ανταποκριθούν στις προκλήσεις που δημιουργεί η κοινωνία της πληροφορίας.

Σύμφωνα με τους στόχους της ευρωπαϊκής στρατηγικής για την απασχόληση η οποία εστιάζεται στη μετάβαση από το σχολείο στην εργασία, όλα τα κράτη μέλη προετοιμάζουν τους νέους για τη χρήση των νέων τεχνολογιών της πληροφορίας και της επικοινωνίας, έχοντας ξεκινήσει ή προετοιμάσει σχέδια για τον εξοπλισμό των σχολείων με αυτές τις τεχνολογίες, συμπεριλαμβανομένης σε ορισμένες περιπτώσεις της πρόβλεψης για την κατάλληλη επιμόρφωση των εκπαιδευτικών. Ωστόσο η προσαρμογή της εκπαίδευσης και της μάθησης στην κοινωνία της πληροφορίας πρέπει να επισπευσθεί, οικοδομώντας σε αυτά τα πρώτα βήματα.

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

2.1. Η βελτίωση της πρόσβασης στα εργαλεία της κοινωνίας της πληροφορίας

Η σύνοδος του Ευρωπαϊκού Συμβουλίου στην Κολωνία τον Ιούνιο του 1999 εξέφρασε με αποφασιστικότητα την άποψη ότι η Ευρώπη πρέπει να προπορευθεί στην κοινωνία της πληροφορίας και ότι όλα τα σχολεία πρέπει να συνδεθούν με το διαδίκτυο το συντομότερο δυνατόν. Ο επείγων χαρακτήρας αυτής της ανάγκης μπορεί να διαπιστωθεί από την τρέχουσα θέση των συνδέσεων με το διαδίκτυο στα σχολεία της Ευρώπης. Οι διεθνείς συγκρίσεις περιγράφουν τον κίνδυνο η επόμενη γενεά των εργαζομένων στην Ευρώπη να στερείται τα θεμελιώδη προσόντα σε σύγκριση με τους διεθνείς ομολόγους της. Η πρόταση για τις κατευθυντήριες γραμμές για την απασχόληση του 2000 ανταποκρίνεται σε αυτή την πρόκληση, ζητώντας τον εξοπλισμό των σχολείων και την πρόσβαση των σπουδαστών στο διαδίκτυο έως τα τέλη του 2002.

>ΑΝΑΦΟΡΑ ΣΕ ΓΡΑΦΗΚΟ>

Πηγή: Ευρωπαϊκή Επιτροπή από διάφορες πηγές

Επιπλέον η διαθεσιμότητα διευθύνσεων ηλεκτρονικού ταχυδρομείου, η δυνατότητα των υπολογιστών για πολυμέσα και τα τοπικά δίκτυα είναι ουσιαστικά μέρη της δημιουργίας υποδομών, προκειμένου να μπορέσει η συμμετοχή να φθάσει την κρίσιμη μάζα που απαιτείται για να εξασφαλιστεί η ηγετική θέση της Ευρώπης σε αυτόν τον τομέα.

Οι καλύτερες επιδόσεις&.

· Στη Γερμανία αναπτύχθηκε σε συνεργασία με την Deutsche Telecom η πρωτοβουλία της ομοσπονδιακής κυβέρνησης με τίτλο "Schulen ans Netz" (Σχολεία στο δίκτυο), η οποία συνδέει 8000 σχολεία με το διαδίκτυο και συγχρηματοδοτείται σε περιφερειακό επίπεδο.

· Στην Πορτογαλία το πρόγραμμα με τίτλο Program Nσnio διευρύνει την εγκατάσταση του διαδικτύου σε όλα τα σχολεία βασικής εκπαίδευσης, τις βιβλιοθήκες, τα κέντρα επαγγελματικής κατάρτισης και τους συλλόγους. Το πρόγραμμα "Schools in the NET" ("Σχολεία στο δίκτυο") διαδραματίζει επίσης σημαντικό ρόλο δεδομένου ότι μέσω αυτού συνδέθηκαν όλα τα σχολεία (βαθμίδες 5-12 ) στο διαδίκτυο καθώς και όλες οι δημόσιες βιβλιοθήκες.

· Στη Γαλλία το κυβερνητικό πρόγραμμα δράσης για την κοινωνία της πληροφορίας εστιάζεται επίσης στην εκπαίδευση. Το πρόγραμμα έθεσε το φιλόδοξο στόχο να επιτύχει τη σύνδεση όλων των λυκείων και γυμνασίων και το 40% των δημοτικών σχολείων έως το έτος 2000.

· Στο Ηνωμένο Βασίλειο το πρόγραμμα του εθνικού δικτύου μάθησης προβλέπει ότι όλα τα σχολεία πρέπει να συνδεθούν σε σύγχρονο δίκτυο υπολογιστών έως το 2002.

>ΘΕΣΗ ΠIΝΑΚΑ>

2.2. Να εξασφαλισθεί ότι οι εκπαιδευτικοί διαθέτουν τα προσόντα και την υποστήριξη.

Η έλλειψη εκπαιδευτικών με προσόντα σχετικά με την κοινωνία της πληροφορίας, παράλληλα με το χαμηλό επίπεδο εξοπλισμού σύγχρονης τεχνολογίας στα κέντρα επιμόρφωσης, εμποδίζουν την αποτελεσματική χρήση των εργαλείων της κοινωνίας της πληροφορίας τόσο από τους καθηγητές όσο από τους μαθητές.

Η έλλειψη επικεντρωμένων, συνεχών και τοπικών υπηρεσιών υποστήριξης και ο αργός ρυθμός αλλαγής στα συστήματα παιδαγωγικής, ελέγχου της ποιότητας, αξιολόγησης και πιστοποίησης επιδεινώνουν αυτή την κατάσταση.

Οι ίδιοι οι δάσκαλοι και οι καθηγητές πρέπει να επιμορφώνονται και να έχουν πρόσβαση σε ανάλογο υλικό κατάρτισης. Έχει αναφερθεί από έρευνες [2] ότι οι τεχνολογικές πηγές διαδραματίζουν καίριο ρόλο στην άνοδο του επιπέδου με μεγαλύτερη προτεραιότητα απ'ό,τι οι πηγές που βασίζονται στο χαρτί, παρά το ότι η έλλειψη αυτοπεποίθησης των εκπαιδευτικών σχετικά με τις ικανότητές τους να χρησιμοποιούν τα εργαλεία της κοινωνίας της πληροφορίας και η αδυναμία τους να ενσωματώσουν αυτά τα εργαλεία στη διδασκαλία αποτελούν σημαντικούς περιορισμούς.

[2] Building Teachers' ICT Skills: The problem and a framework for the solution, Technology Colleges Trust, 1997

Ως πρώτο βήμα πρέπει να εξασφαλισθεί ότι όλοι οι νέοι εκπαιδευτικοί θα είναι πλήρως εξοπλισμένοι με τις απαραίτητες ικανότητες της κοινωνίας της πληροφορίας για τη χρήση του διαδικτύου και για την εισαγωγή των πλεονεκτημάτων τέτοιας εκμάθησης στην αίθουσα διδασκαλίας.

Για τους ασκούμενους εκπαιδευτικούς, τα σχολεία και το κράτος πρέπει να προωθήσουν την απόκτηση δεξιοτήτων για την κοινωνία της πληροφορίας μέσω της δια βίου εκμάθησης. Επιπλέον η απόκτηση τέτοιων ικανοτήτων πρέπει να αποδεικνύεται. Σε πολλά κράτη μέλη χρησιμοποιείται ένα αναγνωρισμένο και γενικό σύστημα πιστοποίησης των ικανοτήτων σχετικά με την κοινωνία της πληροφορίας, όπως το «Ευρωπαϊκό δίπλωμα χειριστή ηλεκτρονικού υπολογιστή (για περισσότερες πληροφορίες βλ. το κεφάλαιο για την εργασία στην ΚΠ). Επιπλέον πρέπει να εντοπιστούν, να αναγνωριστούν και να ανταμειφθούν συστήματα πιστοποίησης ειδικά για τις ανάγκες των εκπαιδευτικών που διδάσκουν τη χρήση νέων εργαλείων της κοινωνίας της πληροφορίας.

Οι καλύτερες επιδόσεις&.

· Η Γαλλία δημιούργησε τους εκπαιδευτικούς ιστοχώρους EDUCNET και EDUCASOURCE στο διαδίκτυο, όπου οι παράγοντες του εκπαιδευτικού συστήματος βρίσκουν το πλαίσιο για την ανταλλαγή ευρέος φάσματος υλικού και για την επέκταση του διαλόγου.

· Στη Σουηδία, στο πλαίσιο του προγράμματος «Εργαλεία για Εκμάθηση», χορηγήθηκαν ειδικοί πόροι για την παροχή ηλεκτρονικής διεύθυνσης σε κάθε σπουδαστή, για την ανάπτυξη των ικανοτήτων των εκπαιδευτικών, για τον εφοδιασμό με προσόντα για την κοινωνία της πληροφορίας των μαθητευόμενων δασκάλων και καθηγητών και της ικανότητας να χρησιμοποιούν αυτά τα διδακτικά βοηθήματα κατά τη διδασκαλία.

· Στη Γερμανία τα δύο προγράμματα "Teach the Net" ("Δίδαξε το δίκτυο") και "Teach Multimedia" ("Δίδαξε τα πολυμέσα") τα οποία διευθύνουν οι εταιρείες Siemens και IBM στο πλαίσιο της πρωτοβουλίας "Fit for the Information age"("Κατάλληλος για την εποχή της πληροφορίας"), σε συνεργασία με την ομοσπονδιακή προεδρία, αποβλέπουν στην προετοιμασία των εκπαιδευτικών και των σπουδαστών για τη μετάβαση στην εποχή της πληροφορίας.

· Στην Αυστρία το σχέδιο "Virtuelle Schule Φsterreich" ("Το εικονικό σχολείο στην Αυστρία") αποσκοπεί στην ηλεκτρονική παροχή πληροφοριών σχετικών με την εκπαίδευση, στην υποστήριξη σχεδίων που αναπτύσσουν ξεχωριστά τα σχολεία και σε ομάδες συζήτησης με συντονιστή για εκπαιδευτικούς.

>ΘΕΣΗ ΠIΝΑΚΑ>

2.3. Προώθηση της χρήσης των πολυμέσων

Τόσο το παραδοσιακό εκπαιδευτικό σύστημα όσο και οι ευκαιρίες για ανεξάρτητη, δια βίου και εξειδικευμένη μάθηση μπορούν να συμπληρωθούν από τεχνικές που χρησιμοποιούν μεθόδους μάθησης από απόσταση, δικτύων πληροφόρησης, πολυμέσων και ηλεκτρονικών υπηρεσιών.

Τα πακέτα πολυμέσων για ατομική και ομαδική μελέτη στη γλώσσα και τα οποία αντικατοπτρίζουν τον πολιτισμό των διαφόρων κατηγοριών χρηστών είναι ακόμα ανεπαρκώς ανεπτυγμένα στην Ευρώπη λόγω της έλλειψης ζήτησης και της σχετικά μικρής κλίμακας αγορά. Ενώ οι χρήσεις για την εκπαίδευση και για την κατάρτιση καταλαμβάνουν το ένα τρίτο της αγοράς πολυμέσων, ο συνδυασμός των γλωσσικών διαφορών με τα ετερογενή εκπαιδευτικά προγράμματα μειώνουν την ζήτηση σε μη βιώσιμα επίπεδα. Ωστόσο οι συντονισμένες δημόσιες και ιδιωτικές πρωτοβουλίες θα μπορούσαν να αυξήσουν το δυναμικό αυτών των αγορών για την Ευρώπη.

>ΑΝΑΦΟΡΑ ΣΕ ΓΡΑΦΗΚΟ>

Πηγή: Μελέτη BASE 1998, έκθεση MESO

Οι εταιρικές σχέσεις δημόσιου-ιδιωτικού τομέα για την παραγωγή εκπαιδευτικών προγραμμάτων με πολυμέσα, στις οποίες συμμετέχουν οι εκπαιδευτικοί και οι διαμορφωτές των προγραμμάτων διδασκαλίας και οι οποίες υποστηρίζουν αλλά δεν περιορίζονται στο κεντρικό εκπαιδευτικό πρόγραμμα, μπορούν να αυξήσουν την παροχή σχετικού υλικού τόσο για εκπαιδευτικούς όσο και για σπουδαστές.

Αυτό συνδυάζεται με αυξημένη χρήση του ίδιου του διαδικτύου, με εκπαιδευτικές πλατφόρμες σε άμεση σύνδεση ως εργαλεία διάδοσης μέσω των οποίων μπορούμε να εκμεταλλευτούμε τα βασιζόμενα στο δίκτυο συστήματα κατάρτισης με εκτενή ανταπόκριση για την ενίσχυση της μάθησης.

Η Επιτροπή έχει ιδρύσει δίκτυο δικτύων σε εθνικό, περιφερειακό και άλλα επίπεδα σε 19 χώρες (EUN [3]), πράγμα το οποίο αποτελεί τη μεγαλύτερη πρωτοβουλία στο είδος της. Αυτή η πρωτοβουλία παρέχει το πλαίσιο για συνεργασία με τα κράτη μέλη, προωθεί τη συνεργασία των σχολείων και παρέχει παιδαγωγικές και πληροφοριακές υπηρεσίες υψηλού επιπέδου στο διαδίκτυο. Η δράση Netd@ys Europe (που ξεκίνησε το 1997) για την αύξηση της ενημέρωσης, ενθαρρύνει τα σχολεία, τα κέντρα επαγγελματικής κατάρτισης, τις οργανώσεις νέων και τους πολιτιστικούς φορείς να δημιουργήσουν εκπαιδευτικά σχέδια σε απευθείας σύνδεση. Το 1998, η δράση Netd@ys Europe προσέλκυσε 35.000 συμμετέχουσες οργανώσεις.

[3] http://www.eun.org

Οι καλύτερες επιδόσεις&.

· Στην Ελλάδα η "Λογομάθεια" είναι ένα εκπαιδευτικό προϊόν πολυμέσων (CD-ROM) για τη διδασκαλία των ελληνικών. Από το 1993 χρησιμοποιείται σε έναν αυξανόμενο αριθμό δημόσιων και ιδιωτικών σχολείων και είναι ιδιαίτερα σημαντικό για τα σχολεία σε απομακρυσμένες και παραμεθόριες περιοχές.

· Η Γαλλία καθόρισε στρατηγική για την ανάπτυξη του πολιτιστικού περιεχομένου και την ενισχυμένη παρουσία της στο διαδίκτυο. Αυτό περιλαμβάνει βοήθεια με εκδόσεις πολυμέσων, την ενίσχυση του δικτύου των πολιτιστικών χώρων στα πολυμέσα, ενημέρωση σχετικά με τα δικαιώματα πνευματικής ιδιοκτησίας και την έναρξη λειτουργίας ερευνητικών σχεδίων τα οποία θα βελτιώσουν τα πολυμέσα.

· Στην Ιρλανδία έχουν εγκατασταθεί περισσότεροι από 45.000 υπολογιστές πολυμέσων στα 4.100 δημοτικά και γυμνάσια σε όλη τη χώρα, ενώ προστίθενται συνέχεια νέοι υπολογιστές.

>ΘΕΣΗ ΠIΝΑΚΑ>

3. Η εργασια στην κοινωνια τησ πληροφοριασ

Η τεχνολογική ανάπτυξη και η παγκοσμιοποίηση των οικονομιών μετέβαλαν σε μόνιμη βάση το χαρακτήρα τόσο της εργασίας όσο και της απασχόλησης. Η εργασία στις επιτυχημένες επιχειρήσεις δεν ακολουθεί πια το παλιό εργασιακό πρότυπο με τις ιεραρχικές αλυσίδες διαβίβασης των εντολών, το στενό καταμερισμό καθηκόντων και το μεγάλο ποσοστό ανειδίκευτου εργατικού δυναμικού: αντίθετα απαιτεί ευέλικτους, προσαρμόσιμους και πολλαπλά ειδικευμένους εργαζόμενους. Η απασχόληση έχει γίνει σε μέσο όρο λιγότερο σταθερή και σίγουρη σε σχέση με το παρελθόν και εξαρτάται περισσότερο από τα υψηλά προσόντα και την προσαρμοστικότητα.

Ο εργαζόμενος και ο χώρος εργασίας στην κοινωνία της πληροφορίας θα είναι κατά πολύ διαφορετικοί από εκείνους που γνωρίζαμε έως σήμερα. Στην κοινωνία της πληροφορίας ένας αυξανόμενος αριθμός ανθρώπων θα εργάζεται σε θέσεις εργασίας σχετικά με την πληροφόρηση και τη γνώση και θα κάνουν χρήση των εργαλείων και των υπηρεσιών της κοινωνίας της πληροφορίας, τόσο στην εργασία όσο και στο χρόνο αναψυχής τους.

Συνεπώς οι εργαζόμενοι στην ψηφιακή εποχή πρέπει να έχουν γνώσεις σχετικά με τις ΤΠΕ, να έχουν υψηλή ειδίκευση, να είναι ικανοί, ευκίνητοι και έτοιμοι για συνεχή κατάρτιση (δια βίου μάθηση). Επίσης σήμερα η κοινωνία της πληροφορίας έχει τεράστια ζήτηση για ειδικούς σε αυτόν τον τομέα χωρίς την ανάλογη ανταπόκριση. Καθώς υπάρχουν οι ίδιες πιθανότητες ο εργαζόμενος με ψηφιακές συσκευές να είναι γυναίκα ή άνδρας και επειδή υπάρχουν λιγότεροι περιορισμοί λόγω αναπηρίας, απόστασης και χρόνου που να δυσχεραίνουν την απασχόληση, η κοινωνία της πληροφορίας θα είναι κόσμος με μεγαλύτερη πρόσβαση στην εργασία για όλους.

Η ευρωπαϊκή στρατηγική για την απασχόληση έχει θέσει ως προτεραιότητα την προσαρμοστικότητα των επιχειρήσεων και των εργαζομένων και παροτρύνει τους κοινωνικούς εταίρους να τεθούν επικεφαλής μέσω της διαδικασίας για τον εκσυγχρονισμό της εργασιακής οργάνωσης, της κατάρτισης και της εκ νέου κατάρτισης και της εισαγωγής νέων τεχνολογιών. Ωστόσο η αξιολόγηση των εθνικών σχεδίων δράσης (ΕΣΔ) δείχνει ότι πρέπει να επιτευχθεί ακόμα σημαντική πρόοδος ώστε οι επιχειρήσεις και οι εργαζόμενοι να μπορούν να προσαρμοστούν στις προκλήσεις και τις ευκαιρίες της κοινωνίας της πληροφορίας.

3.1. Η βελτίωση των δεξιοτήτων για την κοινωνία της πληροφορίας

Ο αριθμός των υπαλλήλων με πρόσβαση στο διαδίκτυο στο χώρο εργασίας προβλέπεται να αυξηθεί από 29 εκατ. (το 28% των εργαζομένων) το 1999 σε 77 εκατ. (το 70%) έως το 2004. Οι επιχειρήσεις που έχουν ως βασικό θέμα το διαδίκτυο, π.χ. πύλες πρόσβασης στα δίκτυα, μεσολαβητές, πάροχοι υπηρεσιών στο διαδίκτυο (ISP) καθώς και οι βιομηχανίες Η/Υ και τηλεπικοινωνιών εξαρτώνται πλήρως από προσόντα σχετικά με τις ΤΠΕ. Κλάδοι που περιέχουν εγγενώς το στοιχείο της πληροφορίας (τράπεζες, ασφαλιστικές εταιρείες, εκπαίδευση, εκδόσεις) έχουν ήδη προχωρήσει. Το εμπόριο λιανικής (βιβλία, ενδύματα, μουσική, βιντεοκασέτες, κ.τ.λ.) και οι υπηρεσίες όπως τα ταξίδια, η ενημέρωση και η παροχή βοήθειας υφίστανται αλλαγές. Στην πραγματικότητα όλοι οι εργαζόμενοι θα χρειαστούν νέες δεξιότητες σχετικές με την κοινωνία της πληροφορίας για τη συνέχιση ή την αλλαγή του ρόλου τους στο χώρο εργασίας. Οι δεξιότητες που συνδέονται με την κοινωνία της πληροφορίας δεν αφορούν μόνον τεχνικές λειτουργίες αλλά και επαγγελματικές γνώσεις, κοινωνικές και οργανωτικές ικανότητες καθώς και γνωστικές και στρατηγικές δεξιότητες.

Οι γνώσεις που συνδέονται με την κοινωνία της πληροφορίας είναι νέο προσόν το οποίο για τους περισσότερους εργαζομένους θα αποκτηθεί κατά την εργασία. Ενώ πολλές εταιρείες προσφέρουν κατάρτιση στο πλαίσιο της εσωτερικής τους οργάνωσης, πρόσφατη μελέτη δείχνει ότι υπάρχει ακόμα περιθώριο για βελτίωση.

>ΑΝΑΦΟΡΑ ΣΕ ΓΡΑΦΗΚΟ>

Πηγή: Spectrum 1999

Ένα χρήσιμο μέσο για να αποδειχθεί η απόκτηση βασικής δεξιοτεχνίας στη χρήση των εργαλείων της κοινωνίας της πληροφορίας είναι ένα τυποποιημένο και αναγνωρισμένο πιστοποιητικό ικανότητας, όπως το «Ευρωπαϊκό δίπλωμα χειριστή ηλεκτρονικού υπολογιστή» (ΕΔΧΗΥ). Το ΕΔΧΗΥ καθιερώθηκε ως μέτρο για τη μέτρηση της γνώσης περί πληροφορικής για τις επιχειρήσεις, την εκπαίδευση και τον εθελοντικό τομέα.

Οι καλύτερες επιδόσεις&

· Σουηδία: στο περιβάλλον της εταιρείας, η VOLVO υιοθέτησε το ΕΔΧΗΥ ως μέσο πιστοποίησης των δεξιοτήτων σε θέματα ΤΠ του εργατικού δυναμικού της.

· Στην Αυστρία η πρωτοβουλία "Φsterreich ans Internet" ("Η Αυστρία στο διαδίκτυο"), η οποία έχει αναληφθεί στο πλαίσιο ιδιωτικής-δημόσιας εταιρικής σχέσης, καταρτίζει 2.800 άτομα ως εκπαιδευτές ΕΔΧΗΥ. Σε δεύτερο στάδιο θα συμπεριληφθούν μαθήματα για περίπου 50.000 εκπαιδευτές.

· Η τράπεζα Den Danske Bank εφηύρε έναν καινοτόμο τρόπο για να εξασφαλίσει ότι οι 14.000 υπάλληλοί της εκπαιδεύονται στη χρήση των υπολογιστών. Συμφώνησε να δώσει έναν προσωπικό υπολογιστή σε πολύ μειωμένη τιμή σε κάθε μέλος του προσωπικού της που επιτυχαίνει σε τουλάχιστον τέσσερα από τα επτά σκέλη που απαρτίζουν το ΕΔΧΗΥ μέσα σε ένα έτος.

>ΘΕΣΗ ΠIΝΑΚΑ>

3.2. Το κλείσιμο της ψαλίδας των προσόντων για τους ειδικούς της κοινωνίας της πληροφορίας

Μία ορατή συνέπεια της κοινωνίας της πληροφορίας στην αγορά εργασίας είναι η αυξημένη ζήτηση για ειδικούς σε θέματα της κοινωνίας της πληροφορίας. Λόγω της σύγκλισης δημιουργείται η ανάγκη για άτομα με νέες δεξιότητες που διατέμνουν τα όρια των παραδοσιακών επιστημονικών κλάδων (επιστήμονες υπολογιστών, τεκμηριωτές στον τομέα της πληροφορίας, κ.τ.λ.);

Το άνοιγμα της ψαλίδας όσον αφορά τα προσόντα οφείλεται στο ότι η έντονη ζήτηση για ειδικούς στην κοινωνία της πληροφορίας σε επίπεδο τριτοβάθμιας/πανεπιστημιακής εκπαίδευσης υπερβαίνει την προσφορά σε πρόσωπα με κατάλληλα προσόντα. Σε μερικά κράτη μέλη απαιτούνται νέες πρωτοβουλίες όπως η αύξηση του αριθμού των αποφοίτων της τριτοβάθμιας εκπαίδευσης. Σήμερα πολύ περισσότεροι άνδρες προσελκύονται από επαγγέλματα της κοινωνίας της πληροφορίας από ό,τι γυναίκες. Πρέπει να ενθαρρυνθούν οι γυναίκες να εισχωρήσουν σε αυτά τα επαγγέλματα. Τα πανεπιστήμια πρέπει να διαμορφώσουν νέες εταιρικές σχέσεις με τη βιομηχανία ώστε να εξασφαλισθεί ότι τα μαθήματα παρέχουν τα προσόντα που απαιτούνται στη βιομηχανία. Σημαντική πρωτοβουλία σε αυτό τον τομέα, όπου συμμετέχουν μερικοί από τους κορυφαίους παράγοντες στις ΤΠΕ στην Ευρώπη, στοχεύει στην καλύτερη (γενική) περιγραφή των απαιτήσεων σε προσόντα της βιομηχανίας των ΤΠΕ.

Μια βραχυπρόθεσμη προσέγγιση για το κλείσιμο της ψαλίδας των προσόντων είναι η επιμόρφωση αποφοίτων που δεν έχουν προσόντα της κοινωνίας της πληροφορίας (μαθήματα γρήγορης μετατροπής) σε θέματα της κοινωνίας της πληροφορίας.

>ΑΝΑΦΟΡΑ ΣΕ ΓΡΑΦΗΚΟ>

Πηγή: IDC survey for CISCO

Υπάρχει έλλειψη και σε άλλους ειδικούς για την κοινωνία της πληροφορίας (δευτεροβάθμιας εκπαίδευσης), π.χ. η ζήτηση για ειδικούς για εργασία σε δίκτυο υπολογιστών υπερβαίνει τη προσφορά σε όλη την Ευρώπη. Σε αυτόν τον τομέα, διάφορες εταιρίες της ΚΠ και εμπορικοί πωλητές αναλαμβάνουν συχνά τις πρωτοβουλίες επιμόρφωσης. Άτομα που έχουν εγκαταλείψει το σχολείο, εργαζόμενοι σε προχωρημένη ηλικία και άνεργοι μπορούν να επωφεληθούν από αυτά τα σεμινάρια ειδικότερα δεδομένου ότι η επαγγελματική ζήτηση είναι υψηλή. Ωστόσο απαιτείται η ευρύτερη αναγνώριση και η χρήση επιμορφωτικών προγραμμάτων πιστοποιημένων από τη βιομηχανία για την επιμόρφωση σε επίπεδο τεχνικού.

Οι καλύτερες επιδόσεις&

· Στη Φινλανδία η κυβέρνηση θα αυξήσει κατά 30% τον αριθμό των θέσεων επιμόρφωσης στους τομείς του ηλεκτρισμού, της τεχνολογίας της πληροφορίας, των ηλεκτρονικών, των επικοινωνιών και της επεξεργασίας δεδομένων έως το 2002, κυρίως σε πανεπιστήμια και πολυτεχνικές σχολές αλλά και με την επαγγελματική μεταστροφή μέσω επιμόρφωσης στο πλαίσιο της εκπαίδευσης ενηλίκων, ενώ δίνει ιδιαίτερη προσοχή στη συμμετοχή των γυναικών.

· Η Ιρλανδία ξεκίνησε πρόσφατα πρόγραμμα που υποστηρίζεται από τη βιομηχανία με τίτλο "Fasttrack to Information Technology" (Γρήγορη πορεία προς την τεχνολογία της πληροφορίας) στο πλαίσιο του οποίου 3.500 μακροχρόνια άνεργοι θα παρακολουθήσουν επιμορφωτικά σεμινάρια για την ανάπτυξη τεχνικών και προσωπικών ικανοτήτων και θα δεχθούν προσφορές πλήρους απασχόλησης στη βιομηχανία της ΤΠ.

· Στην Αυστρία η δημόσια υπηρεσία απασχόλησης (PES) χρηματοδοτεί επιμορφωτικά προγράμματα για τους ανέργους στις τεχνολογίες της πληροφορίας και της επικοινωνίας (ΤΠΕ). Το 1999/2000 περίπου 3,000 άνεργοι θα συμμετάσχουν σε δύο διαφορετικά προγράμματα για την απόκτηση προσόντων στις ΤΠΕ.

· Στη Γερμανία εισήχθησαν τέσσερα νέα επαγγέλματα σχετικά με την πληροφορική τεχνολογία κατά το 1997 (Μηχανικός συστημάτων πληροφορικής, μηχανικός πληροφορικής τεχνολογίας, τεχνικός διαχείρισης συστημάτων πληροφορικής, τεχνικός διαχείρισης/αναλυτής πληροφορικής), ενώ ακολούθησαν τρία ακόμα νέα επαγγέλματα το 1998 (Τεχνικός διαχείρισης οπτικοακουστικών μέσων, ειδικός υπηρεσιών για τα μέσα επικοινωνίας και την πληροφορία και σχεδιαστής ψηφιακών και τυπογραφικών μέσων επικοινωνίας). Παρόμοια, εισήχθησαν στην Αυστρία νέα προγράμματα μαθητείας.

>ΘΕΣΗ ΠIΝΑΚΑ>

3.3. Ο εκσυγχρονισμός της εργασιακής οργάνωσης στον ψηφιακό χώρο εργασίας

Η κοινωνία της πληροφορίας καθιστά δυνατή τη μεταβολή των σχέσεων εργοδοτών και εργαζομένων προς όφελος και των δύο. Προκειμένου να παραμείνουν ανταγωνιστικές, οι εταιρείες πρέπει να ανταποκριθούν περισσότερο στις ανάγκες των πελατών τους και οι εργαζόμενοι έχουν την ευκαιρία να εμπλουτίσουν την επαγγελματική τους πείρα, συμπεριλαμβανομένων περισσότερων δυνατοτήτων για δράση και ευέλικτων ρυθμίσεων όσον αφορά τη σχέση εργασίας/οικίας. Η κοινωνία της πληροφορίας έδωσε επίσης την ευκαιρία για νέα είδη εργασιακών σχέσεων. Αυτό το νέο δυναμικό σχέσεων αναγνωρίστηκε στην ανακοίνωση [4] για τον εκσυγχρονισμό της εργασίας και στη δημιουργία του ευρωπαϊκού δικτύου για την οργάνωση της εργασίας (EWON) που επακολούθησε και το οποίο στοχεύει στην προώθηση της ανταγωνιστικότητας, της απασχόλησης και της ποιότητας της ζωής στην εργασία.

[4] Εκσυγχρονισμός της οργάνωσης της εργασίας - Μια θετική προσέγγιση (COM(98)592)

Ένας από τους πιο ορατούς δείκτες αλλαγών στην οργάνωση της εργασίας είναι η χρήση της τηλεργασίας. Με το κατάλληλο πλαίσιο που θα εγγυάται τα δικαιώματα και τις υποχρεώσεις για τους τηλεργαζομένους και τους εργοδότες τους, η τηλεργασία θα αυξηθεί. Πρόσφατη έκθεση δείχνει ότι ο συνολικός αριθμός των Ευρωπαίων σε αναγνωρισμένα προγράμματα τηλεργασίας ανέρχεται στα 6 εκατ. περίπου, με επιπλέον 3 εκατ. που συμμετέχουν σε άτυπες διευθετήσεις τηλεργασίας.

>ΑΝΑΦΟΡΑ ΣΕ ΓΡΑΦΗΚΟ>

Πηγή: ΕΚ

Οι καλύτερες επιδόσεις&

· Στη Δανία η κυβέρνηση εξέδωσε κατευθυντήριες γραμμές για την τηλεργασία ύστερα από διαβουλεύσεις με τους κοινωνικούς εταίρους.

· Στην Ιρλανδία οι κοινωνικοί εταίροι ετοίμασαν από κοινού κατευθυντήριες γραμμές για την τηλεργασία. Εκθέσεις υποδεικνύουν αύξηση κατά έξι φορές του αριθμού των υποψηφίων για θέσεις εργασίας που διαφημίζουν τη δυνατότητα τηλεργασίας.

· Στην Αυστρία οι εργατικές συνδικαλιστικές οργανώσεις εξέδωσαν τυποποιημένα συμβόλαια για τηλεργαζομένους ("Musterdienstvertrag"). Οι κοινωνικοί εταίροι στην πετρελαϊκή βιομηχανία και σε άλλους τομείς υπέγραψαν συλλογικές συμβάσεις σχετικά με την τηλεργασία.

>ΘΕΣΗ ΠIΝΑΚΑ>

3.4. Η προώθηση της απασχόλησης ατόμων με ειδικές ανάγκες στην κοινωνία της πληροφορίας

Οι αναπηρίες παραδοσιακά αποτελούσαν φραγμό στην απασχόληση για πολλά άτομα. Στην ψηφιακή εποχή υπάρχουν πολύ λιγότεροι λόγοι για να συνεχιστεί αυτή η κατάσταση. Τα αυστηρά ωράρια και οι αυστηρές γεωγραφικές θέσεις αντικαθίστανται από ευέλικτα ωράρια και ευέλικτη γεωγραφική θέση. Επίσης και οι ίδιες οι εργασιακές δεξιότητες απαιτούν λιγότερη κινητική και περισσότερη πνευματική καταπόνηση. Αυτό το γεγονός προσφέρει ευκαιρίες για απασχόληση σε πολλές ομάδες ατόμων με ειδικές ανάγκες, τα οποία στο παρελθόν αντιμετώπιζαν την άρνηση απασχόλησής τους για λόγους πρόσβασης και ανικανότητας για άσκηση των απαιτούμενων καθηκόντων.

Το Ευρωπαϊκό Φόρουμ των Ατόμων με Ειδικές Ανάγκες (EDF) πιστεύει, ως μέρος της διακήρυξής της σχετικά με την απασχόληση, ότι "η τεχνολογία της πληροφορίας ως μέσο απασχόλησης νέων ομάδων ατόμων με ειδικές ανάγκες που έως σήμερα ήταν άνεργα, αποτελεί σημαντική πτυχή της κοινωνίας της πληροφορίας". Επίσης η ομάδα Information Societies disAbilities Challenge (IsdAC) δήλωσε ότι περισσότεροι από ένας στους δέκα πολίτες στην Ευρωπαϊκή Ένωση έχουν κάποια αναπηρία που επιδρά αρνητικά στην ικανότητά τους για πλήρη συμμετοχή στην κοινωνία. Ένα στα τρία άτομα με ειδικές ανάγκες μπορεί να αυξήσει σημαντικά την προσφορά του στην κοινωνία και την οικονομία εάν τους δοθεί η δυνατότητα μέσω της χρήσης των εργαλείων που συνδέονται με την κοινωνία της πληροφορίας.

>ΘΕΣΗ ΠIΝΑΚΑ>

4. Οι δημοσιεσ υπηρεσιεσ στην Κοινωνια τησ πληροφοριασ

Η κοινωνία της πληροφορίας θα μεταβάλει ριζικά τους τρόπους λειτουργίας των δημόσιων υπηρεσιών. Η ηλεκτρονική διοίκηση μπορεί να υπερπηδήσει τα εμπόδια του χρόνου και της απόστασης προσφέροντας έτσι στους πολίτες δημόσιες πληροφορίες και υπηρεσίες όταν και όπου αυτοί τις θέλουν και σε προσιτή μορφή.

Αυτό απαιτεί αποφασιστικές προσπάθειες από όλες τις δημόσιες αρχές ώστε να επιταχυνθεί η χρήση των εργαλείων της κοινωνίας της πληροφορίας στις καθημερινές τους σχέσεις με τους πολίτες και τις επιχειρήσεις, αυξάνοντας έτσι την αποτελεσματικότητα και την ποιότητα των υπηρεσιών τους. Πρέπει να δοθεί προτεραιότητα στην πρόσβαση στις δημόσιες πληροφορίες, στις συναλλαγές σε απευθείας σύνδεση με διοικητικές υπηρεσίες, στις ψηφιακές διαδικασίες συμβάσεων, στις κοινωνικές και πολιτιστικές υπηρεσίες.

Αυτό μπορεί να συνεπάγεται την ανακατανομή των πόρων, όπου αυτό αρμόζει, ώστε να υποστηριχθούν οι επενδύσεις σε ΤΠΕ. Με αυτό τον τρόπο οι δημόσιες υπηρεσίες δρουν ως καταλύτες, ενθαρρύνοντας την αυξημένη χρήση των εργαλείων που συνδέονται με την κοινωνία της πληροφορίας από τους πολίτες και τις επιχειρήσεις.

Οι δημόσιες υπηρεσίες έχουν αρχίσει να ενσωματώνουν τα εργαλεία της κοινωνίας της πληροφορίας στις εσωτερικές λειτουργίες τους. Ωστόσο τα νέα εργαλεία εισήχθησαν σε αυθαίρετη βάση. Προκειμένου το ψηφιακό κράτος να καταστεί πραγματικότητα, απαιτείται συνολική μετατροπή και όχι μεμονωμένες βελτιώσεις, σε συνδυασμό με την επιμόρφωση των δημόσιων υπαλλήλων. Η επιμόρφωση των δημόσιων υπαλλήλων είναι κρίσιμο στοιχείο και ο στόχος της πρέπει να είναι διττός: αφενός η βελτίωση της αποτελεσματικότητας της διοίκησης και αφετέρου η καλύτερη δυνατή χρήση των εργαλείων που συνδέονται με την κοινωνία της πληροφορίας για το κοινό συμφέρον.

Αυτή η προσέγγιση απαιτείται ώστε να αναπτυχθεί το επιχειρηματικό πνεύμα όπως προβλέπεται στην ευρωπαϊκή στρατηγική για την απασχόληση, εφόσον καθιστά ευκολότερη την έναρξη και τη διαχείριση μιας επιχείρησης.

4.1. Πώς θα γίνουν διαθέσιμες στον πολίτη οι υπηρεσίες απευθείας σύνδεσης (online)

Πρέπει να δοθεί προτεραιότητα στην απευθείας πρόσβαση μέσω δικτύου σε δημόσιες πληροφορίες που αφορούν την καθημερινή ζωή του πολίτη και παρουσιάζονται με τρόπο φιλικό προς το χρήστη, με χιαστί παραπομπές σε άλλες υπηρεσίες έτσι ώστε να διευκολυνθούν οι διοικητικές διαδικασίες.

>ΑΝΑΦΟΡΑ ΣΕ ΓΡΑΦΗΚΟ>

Η δανική ιστοσελίδα του κύκλου της ζωής στον ιστοχώρο

Οι δημόσιες υπηρεσίες πρέπει να επιτρέψουν τις συναλλαγές σε απευθείας σύνδεση για τις πιο κοινές διοικητικές διαδικασίες, όπως τα εκκαθαριστικά φορολογικά σημειώματα. Ένα πρώτο βήμα είναι να γίνουν όλα τα έντυπα διαθέσιμα σε απευθείας σύνδεση και ύστερα να επιτραπεί η ηλεκτρονική υποβολή τους. Από αυτή την άποψη σημαντικό ζήτημα είναι η υιοθέτηση ρυθμιστικού πλαισίου για τη χρήση της ηλεκτρονικής υπογραφής.

Οι δημόσιες υπηρεσίες για την απασχόληση (ΔΥΑ) προσφέρουν όλο και περισσότερο τις υπηρεσίες τους σε απευθείας σύνδεση στα άτομα που αναζητούν εργασία και σε εργοδότες μέσω ηλεκτρονικού δικτύου. Ο στόχος τους είναι να δημιουργήσουν ηλεκτρονική αγορά όπου τα άτομα που αναζητούν εργασία και οι εργοδότες θα μπορούν να έρθουν σε επαφή χωρίς την παρέμβαση του τοπικού γραφείου ΔΥΑ. Συνεπώς όλες οι ΔΥΑ έχουν ιστοχώρους στο διαδίκτυο όπου περιέχονται πληροφορίες σχετικά με τις ΔΥΑ και τους τρόπους πρόσβασης στις υπηρεσίες τους. Επιπλέον πολλές ΔΥΑ έχουν προχωρήσει περισσότερο γνωστοποιώντας ήδη σε απευθείας σύνδεση τις κενές θέσεις εργασίας που δηλώνουν οι εργοδότες καθώς και βάσεις δεδομένων με άτομα που ζητούν εργασία τις οποίες μπορούν να συμβουλευτούν οι εργοδότες.

Σε ευρωπαϊκό επίπεδο, το δίκτυο της Ευρωπαϊκής Υπηρεσίας για την Απασχόληση (EURES), το οποίο συνδέει όλες τις ΔΥΑ της Ευρωπαϊκής Ένωσης και του Ευρωπαϊκού Οικονομικού Χώρου, αποσκοπεί στη διευκόλυνση της ελεύθερης κυκλοφορίας των εργαζομένων στην ενιαία αγορά. Σε συνεργασία με τους εθνικού εταίρους η EURES αναγνωρίζει την ανάγκη για εξατομικευμένες υπηρεσίες ενισχυμένες από το ανθρώπινο δίκτυο περίπου 500 ευρωσυμβούλων. Συνεπώς ο ιστοχώρος της EURES [5] προσφέρει πληροφόρηση σχετικά με το δίκτυο ευρωσυμβούλων της EURES, τις υπηρεσίες που παρέχουν, σχετικά με κενές θέσεις εργασίας και πληροφορίες για τις συνθήκες διαβίωσης και εργασίας, παραπέμποντας σε όλους τους εθνικούς ιστοχώρους των ΔΥΑ.

[5] http://europa.eu.int/jobs/eures

Άλλο θετικό παράδειγμα είναι ο ιστοχώρος που βρίσκεται στο κέντρο του "Διαλόγου με τους πολίτες και τις επιχειρήσεις" της Επιτροπής. Παρέχει πλήρεις λεπτομέρειες σχετικά με τα δικαιώματα και τις ευκαιρίες που προσφέρονται στους πολίτες της ΕΕ και

>ΑΝΑΦΟΡΑ ΣΕ ΓΡΑΦΗΚΟ>

στην εσωτερική αγορά της [6].

[6] http://europa.eu.int/citizens

Πηγή: Ευρωβαρόμετρο, 1999

Οι καλύτερες επιδόσεις&

· Στη Δανία η ιστοσελίδα "Ο κύκλος της ζωής" (βλέπε παραπάνω) είναι ένας ιστοχώρος φιλικός προς το χρήστη, ο οποίος παρέχει τις απαραίτητες πληροφορίες σε μεγάλο αριθμό διοικητικών διαδικασιών. Η αρχική σελίδα παρουσιάζει τα κύρια γεγονότα της ζωής, π.χ. η εύρεση εργασίας, ο γάμος ή η απόκτηση παιδιού και εξηγεί τη διεκπεραίωση των αναγκαίων διοικητικών διαδικασιών.

· Στην Αυστρία ο ιστοχώρος "www.help.gv.at" παρέχει πληροφόρηση σε απευθείας σύνδεση σχετικά με δημόσιες υπηρεσίες, π.χ. σχετικά με τις δημόσιες αρχές που είναι αρμόδιες για διάφορα γεγονότα της καθημερινής ζωής. Τα έντυπα μπορούν να τηλεφορτωθούν και να χρησιμοποιηθούν για αιτήσεις.

· Στο Ηνωμένο Βασίλειο το λευκό βιβλίο "Ο εκσυγχρονισμός της κυβέρνησης" αποβλέπει στην παροχή μέσων για την ηλεκτρονική διεκπεραίωση όλων των συναλλαγών με τη διοίκηση.

· Στην Πορτογαλία οι πολίτες μπορούν να έρθουν σε επαφή με την κυβέρνηση μέσω ηλεκτρονικού ταχυδρομείου και περισσότερες από 100 διοικητικές διαδικασίες (έκδοση άδειας οδήγησης, ληξιαρχική πράξη γέννησης, κ.τ.λ.) μπορούν να γίνουν σε απευθείας σύνδεση.

· Στη Γερμανία ο δημοτικός διαγωνισμός με τίτλο MEDIA@KOMM επιλέγει το καλύτερο σχέδιο για τη διεκπεραίωση διαδικασιών ηλεκτρονικής διοίκησης με τη χρήση της ψηφιακής υπογραφής.

· Στην Ελλάδα τα τελευταία τρία έτη περισσότεροι από 10.000 δημόσιοι υπάλληλοι παρακολούθησαν σεμινάριο επιμόρφωσης στην πληροφορική τεχνολογία στο Εθνικό Κέντρο Δημόσιας Διοίκησης.

>ΘΕΣΗ ΠIΝΑΚΑ>

4.2. Η παροχή υπηρεσιών στις επιχειρήσεις σε απευθείας σύνδεση

Οι επιχειρήσεις απαιτούν γρήγορες, σαφείς και ξεκάθαρες διαδικασίες για διοικητικά και άλλα ζητήματα. Ένα γραφείο πρώτης επαφής για την πρόσβαση σε έντυπα και συνοδευτικές πληροφορίες ελαφρύνουν κατά πολύ μερικές από τις επιχειρηματικές ταλαιπωρίες (ιδίως για τις μικρομεσαίες επιχειρήσεις με περιορισμένους διοικητικούς πόρους). Η καταλληλότητα ως προς το ζητούμενο και η ευκολία χρήσης είναι επίσης σημαντικές. Ένας ισχυρός λόγος για τον οποίο οι ΜΜΕ δεν χρησιμοποιούν το διαδίκτυο είναι η εντύπωση ότι δεν τους παρέχει πληροφορίες χρήσιμες για τη διαχείριση της επιχείρησής τους. Η απευθείας ηλεκτρονική παροχή χρήσιμων δημόσιων πληροφοριών θα ενθαρρύνει τη χρήση του διαδικτύου και της ΤΠΕ από τις μικρομεσαίες επιχειρήσεις [7].

[7] http://europa.eu.int/business

Γενικά η παροχή χρήσιμων δημόσιων πληροφοριών σε απευθείας σύνδεση και η δυνατότητα διεκπεραίωσης διοικητικών διαδικασιών μέσω του Internet θα ενθαρρύνουν τη χρήση του Internet και των ΤΠΕ από τις μικρομεσαίες επιχειρήσεις.

Οι καλύτερες επιδόσεις&

· Στην Ελλάδα το υπουργείο Οικονομικών δοκιμάζει πειραματικό σύστημα για την ηλεκτρονική αρχειοθέτηση, επεξεργασία και πληρωμή των τριμηνιαίων εντύπων καταβολής του ΦΠΑ.

· Στην Ισπανία το "Σύστημα δικτύου" της Κοινωνικής Ασφάλισης επιτρέπει την ηλεκτρονική διεκπεραίωση των καίριων διοικητικών διαδικασιών για την ανάπτυξη των δραστηριοτήτων μιας εταιρείας. Αυτό περιλαμβάνει την πρόσληψη των εργαζομένων, την κοινοποίηση μεταβολών στις συνθήκες εργασίας και τις πληρωμές κοινωνικής ασφάλισης.

· Στην Αυστρία η εταιρεία "Finanz.online" προσφέρει σε εγκεκριμένους φοροτεχνικούς και οικονομικούς συμβούλους ηλεκτρονική πρόσβαση στα φορολογικά αρχεία των πελατών τους, ενώ μια εταιρική σχέση δημόσιου-ιδιωτικού τομέα θα επιτρέψει την απευθείας ηλεκτρονική πρόσβαση σε ορισμένα επίσημα μητρώα.

· Στη Γερμανία οι φορολογικές δηλώσεις για τα εισοδήματα μπορούν να υποβληθούν ηλεκτρονικά και αυτό το σύστημα θα επεκταθεί στο ΦΠΑ και σε άλλους φόρους. Επίσης υιοθετήθηκαν κανόνες για τις δημόσιες συμβάσεις ώστε να μπορέσουν οι δημόσιες αρχές να χρησιμοποιήσουν ηλεκτρονικές προσκλήσεις για υποβολή προσφορών.

>ΘΕΣΗ ΠIΝΑΚΑ>

4.3. Η εξασφάλιση της πρόσβασης των πολιτών σε απευθείας πληροφορίες και υπηρεσίες

Προκειμένου να μπορούν οι πολίτες να επωφεληθούν από την ηλεκτρονική παροχή πληροφοριών και υπηρεσιών, πρέπει να έχουν εύκολη πρόσβαση σε αυτές. Μολονότι όλο και περισσότεροι Ευρωπαίοι έχουν πρόσβαση στο διαδίκτυο είτε από την κατοικία τους είτε από το χώρο εργασίας τους, παραμένει μεγάλος αριθμός ατόμων χωρίς μέσο για παρόμοια πρόσβαση. Η εξασφάλιση ότι κάθε πολίτης έχει τη δυνατότητα για πρόσβαση στις ηλεκτρονικές δημόσιες πληροφορίες είναι πρωτεύουσας σημασίας.

Τα επιμορφωτικά προγράμματα για τη χρήση των εργαλείων της κοινωνίας των πληροφοριών είναι το απαραίτητο συμπλήρωμα στην παροχή ηλεκτρονικών σημείων πρόσβασης. Στα δημόσια σημεία πρόσβασης πρέπει να προσφέρεται στον πολίτη κατάλληλη υποστήριξη όταν αυτό είναι αναγκαίο καθώς και τακτικά επιμορφωτικά σεμινάρια σχετικά με τις συχνότερες ηλεκτρονικές διοικητικές διαδικασίες.

Εικονικός χάρτης της πόλης Bologna

>ΑΝΑΦΟΡΑ ΣΕ ΓΡΑΦΗΚΟ>

Οι καλύτερες επιδόσεις&

· Στην Ιταλία η πόλη της Μπολόνια διαμόρφωσε συνολικό δίκτυο ταμιακών μηχανών για την αυτοεξυπηρέτηση των πολιτών (Dimmi) οι οποίες παρέχουν στους πολίτες ευρύ φάσμα υπηρεσιών από το Δήμο και άλλους φορείς, ειδικότερα όσους συνδέονται με πράξεις πληρωμής.

· Στη Γαλλία η "Ημέρα του διαδικτύου" που εορτάστηκε το Μάιο του 1999 έδωσε στον κόσμο την ευκαιρία για ελεύθερη πρόσβαση στο διαδίκτυο στα σχολεία, τους δημόσιους χώρους, τα καταστήματα και τις τράπεζες. Συμπεριλάμβανε και το "Τροχήλατο διαδίκτυο" δηλαδή λεωφορεία που βοήθησαν στην παροχή πρόσβασης στο διαδίκτυο στις αγροτικές περιοχές.

· Στην Ιρλανδία η ετήσια σχολική εκδήλωση για την αύξηση της ενημέρωσης που βασίζεται στο Netd@ys, απευθύνεται σε όλο τον πληθυσμό προσφέροντας υποβοηθούμενη πρόσβαση στο Internet σε εκείνους που δεν διαθέτουν υπολογιστή στο σπίτι ή στο χώρο εργασίας.

· Στην Ελλάδα θα δημιουργηθεί το δίκτυο των Κέντρων Προώθησης της Απασχόλησης (ΚΠΑ) το οποίο θα είναι εξοπλισμένο με γραφείο EURES και με δημόσιας πρόσβασης υπολογιστές για άτομα που ζητούν εργασία καθώς και με πληροφορίες για πραγματοποιούμενα σχέδια για την απασχόληση. Τα κέντρα θα συνδέονται με τα τοπικά κέντρα επιμόρφωσης και τα γραφεία του Ταμείου Ανεργίας.

· Στο Ηνωμένο Βασίλειο, στο πλαίσιο της πρωτοβουλίας 'ΤΠ για όλους' η βρετανική κυβέρνηση θα δημιουργήσει δίκτυο με περισσότερα από 3.000 κέντρα πρόσβασης στην ΤΠ τα οποία θα έχουν ως βάση τις κοινότητες, παράλληλα με πρόγραμμα για ηλεκτρονική σύνδεση όλων των δημόσιων βιβλιοθηκών ως 'κυψέλες πληροφόρησης' για τις τοπικές κοινότητές τους έως το 2000.

>ΘΕΣΗ ΠIΝΑΚΑ>

5. Η επιχειρηση στην Κοινωνια της πληροφοριασ

Η κοινωνία της πληροφορίας και το ηλεκτρονικό εμπόριο θα οδηγήσουν την οικονομική ανάπτυξη και θα δημιουργήσουν θέσεις εργασίας, καθορίζοντας σε μεγάλο βαθμό τα βιοτικά πρότυπα στην Ευρώπη. Θα δοθούν νέες επιχειρηματικές ευκαιρίες για νέες εταιρείες με τη δημιουργία εντελώς νέων κατηγοριών επιχειρηματικών μεσολαβητών όπως οι συγκεντρωτές, οι δημοπρασίες ή οι ανταλλαγές [8]. Η Ευρώπη χρειάζεται επιχειρηματίες πρόθυμους να διερευνήσουν αυτές τις ευκαιρίες.

[8] Οι συγκεντρωτές (aggregators) συγκεντρώνουν το περιεχόμενο των προμηθευτών δημιουργώντας έναν ενιαίο εμπορικό σταθμό ο οποίος διερευνείται εύκολα από τους αγοραστές μιας εμπορικής κοινότητας · οι δημοπρασίες αντιπαραθέτουν αγοραστές που αγοράζουν το πλεόνασμα του πωλητή· οι ανταλλαγές παρέχουν σε εγκεκριμένους παίκτες χώρο εμπορικών συναλλαγών ο οποίος καθορίζεται από σαφείς κανονισμούς.

Η κοινωνία της πληροφορίας όχι μόνον ανοίγει νέες αγορές αλλά επίσης μεταβάλλει τον τρόπο διεξαγωγής των επιχειρηματικών συναλλαγών. Για την Ευρώπη, η συνεχής καινοτομία με τη βοήθεια των εργαλείων της κοινωνίας των πληροφοριών θα διαδραματίσει μείζονα ρόλο στη βελτίωση της ανταγωνιστικότητάς της και στη δημιουργία θέσεων εργασίας. Έτσι η πρόοδος σε αυτόν τον τομέα είναι ουσιαστικής σημασίας για την επίτευξη των στόχων της ευρωπαϊκής στρατηγικής για την απασχόληση που αφορούν την ανάπτυξη της επιχειρηματικής νοοτροπίας.

Η Ευρώπη υστερεί στην ανάπτυξη και τη χρήση σύγχρονων τεχνολογιών πληροφοριών και επικοινωνιών (ΤΠΕ). Πολύ λίγες ευρωπαϊκές εταιρείες, ειδικότερα ΜΜΕ, εκμεταλλεύονται πλήρως όλες τις δυνατότητες της κοινωνίας της πληροφορίας. Για παράδειγμα στην επεξεργασία των πληρωμών είναι σαφές ότι υπάρχει ακόμα ανάγκη για βελτιώσεις. Πολλές μικρομεσαίες επιχειρήσεις είναι λιγότερο προηγμένες τεχνολογικά από τις μεγάλες επιχειρήσεις και κινδυνεύουν να αποκλειστούν από την ηλεκτρονική αγορά με πιθανές επιπτώσεις και για την εταιρεία και για το χώρο εργασίας.

>ΑΝΑΦΟΡΑ ΣΕ ΓΡΑΦΗΚΟ>

Πηγή: Spectrum 99

Η ανάπτυξη της κοινωνίας της πληροφορίας στην Ευρώπη θα δημιουργήσει τεράστιες ανάγκες σε τηλεπικοινωνιακή υποδομή. Η ευρωπαϊκή κυκλοφορία στο διαδίκτυο εξαρτάται από τα δίκτυα τηλεπικοινωνιών που είχαν σχεδιαστεί για την τηλεφωνική κίνηση. Οι συνδέσεις μεταξύ των κρατών μελών υστερούν σε εύρος ζώνης (χωρητικότητα) σε σχέση με εκείνες των ΗΠΑ, δηλαδή συχνά η αποστολή δεδομένων προς τις ΗΠΑ και πάλι πίσω είναι ταχύτερη και φθηνότερη από ό,τι σε γειτονικό κράτος μέλος. Η εξασφάλιση της κατάλληλης τηλεπικοινωνιακής υποδομής και ανταγωνιστικών τιμών στο εσωτερικό των κρατών μελών και μεταξύ τους είναι αναγκαία προϋπόθεση για την ανάπτυξη της ψηφιακής οικονομίας στην Ευρώπη. Για τις εταιρείες η ποιότητα των υπηρεσιών που παρέχονται μέσω διαδικτύου (ταχύτητα, αξιοπιστία, έλεγχος ταυτότητας, κ.τ.λ.) είναι ουσιαστικά στοιχεία στην απόφασή τους να χρησιμοποιήσουν το διαδίκτυο.

Η αποδοχή του ηλεκτρονικού εμπορίου θα είναι καθοριστική για την υιοθέτησή του στην Ευρώπη. Σήμερα, οι φόβοι σχετικά με την ασφάλεια του ηλεκτρονικού εμπορίου φαίνονται να αποτελούν φραγμό. Το γεγονός ότι είναι δύσκολο να καθοριστεί η νομοθεσία που πρέπει να εφαρμόζεται είναι μείζον ζήτημα για το ηλεκτρονικό εμπόριο. Το ηλεκτρονικό εμπόριο, το οποίο προσθέτει νέα διάσταση στην ενιαία αγορά, απαιτεί ρυθμιστικό πλαίσιο σε επίπεδο ΕΕ.

>ΑΝΑΦΟΡΑ ΣΕ ΓΡΑΦΗΚΟ>

Πηγή: Ernst & Young

5.1. Η εκμετάλλευση των νέων επιχειρηματικών ευκαιριών

Οι νέες επιχειρηματικές ευκαιρίες είναι ουσιώδεις για τη δημιουργία θέσεων εργασίας και πρέπει να προωθούνται ενθαρρύνοντας τη μεγαλύτερη επιχειρηματική εγρήγορση σε όλη την κοινωνία.

Ο ευρωπαϊκός τομέας των ΤΠΕ επωφελήθηκε από αυξανόμενες επενδύσεις που προέρχονται από κεφαλαιούχους επιχειρηματικού κεφαλαίου και σήμερα είναι ο μεγαλύτερος τομέας για το επιχειρηματικό κεφάλαιο. Ωστόσο οι επενδύσεις σε πρωτοποριακή τεχνολογία είναι πολύ πιο περιορισμένες από ό,τι στις ΗΠΑ.

>ΑΝΑΦΟΡΑ ΣΕ ΓΡΑΦΗΚΟ>

Πηγή: Επετηρίδα 1999 της EVCA

Μολονότι η πρόσβαση σε κεφάλαια για μερικές εταιρείες παραμένει εμπόδιο στο ξεκίνημα νέων κατηγοριών εταιρειών, η έλλειψη ειδικών στις ΤΠΕ λόγω του κενού των προσόντων είναι εξίσου σημαντικό εμπόδιο. Επιπλέον το ξεκίνημα νέων εταιρειών υποφέρει από τον ανταγωνισμό από μεγαλύτερες εταιρείες στην αγορά εργασίας. Η δυνατότητα αγοράς μετοχικών μεριδίων είναι χρήσιμος τρόπος - και συχνά ο μόνος τρόπος - προσέλκυσης υψηλά ειδικευμένων ατόμων σε αυτές τις νέες εταιρείες και δεν πρέπει να αποθαρρύνεται από ακατάλληλες φορολογικές πολιτικές.

Οι καλύτερες επιδόσεις&

· Στο Βέλγιο η ίση συμμετοχή των εργαζομένων ενισχύθηκε νομικά με ευνοϊκή φορολογική μεταχείριση για τη διανομή μετοχών κάτω του αρτίου ή για τη δυνατότητα αγοράς μετοχικών μεριδίων.

>ΘΕΣΗ ΠIΝΑΚΑ>

5.2. Η προώθηση της καινοτομίας και του ανταγωνισμού

Η καινοτομία οδηγεί στη δημιουργία εντελώς νέων αγορών και υπηρεσιών. Είναι πηγή οικονομικής ανάπτυξης και δημιουργίας θέσεων εργασίας. Η καινοτομία που θα εισαχθεί με την κοινωνία των πληροφοριών θα αυξήσει την ανταγωνιστικότητα των επιχειρήσεων καθιστώντας τις πιο ευέλικτες, πιο δραστήριες και πιο αποδοτικές όσον αφορά το κόστος. Το ηλεκτρονικό εμπόριο θα επιτρέψει επίσης τον ανταγωνισμό των εταιρειών σε παγκόσμιο κλίμακα όπου και εάν αυτές εδρεύουν στην Ευρώπη, υπερνικώντας έτσι τα μειονεκτήματα της ενδεχομένως απομακρυσμένης γεωγραφικής θέσης.

Οι ευρωπαϊκές εταιρείες δεν αναγνωρίζουν επαρκώς τον τρόπο με τον οποίο τα εργαλεία της κοινωνίας της πληροφορίας μπορούν να βελτιώσουν την ανταγωνιστικότητά τους, παρά το ότι θα επηρεαστούν ριζικά τα επόμενα 2-3 έτη. Έως σήμερα αυτά τα εργαλεία εφαρμόστηκαν κυρίως στη μείωση του κόστους - τις δαπάνες λειτουργίας μιας επιχείρησης και τις δαπάνες προσέγγισης πελατών - πολύ περισσότερο από ό,τι στην καινοτομία για νέα προϊόντα και αγορές υπηρεσιών. Τα πραγματικά πλεονεκτήματα της κοινωνίας της πληροφορίας θα επέλθουν από τη δυναμική και καινοτόμο χρήση αυτών των εργαλείων.

>ΑΝΑΦΟΡΑ ΣΕ ΓΡΑΦΗΚΟ>

Πηγή : Bathwick group, 1998

Οι δημόσιες αρχές θα διαδραματίσουν μείζονα ρόλο στην προώθηση της καινοτομίας στην Ευρώπη, μέσω εταιρικών σχέσεων με τις επιχειρήσεις. Τα δημόσια προγράμματα πρέπει να χρησιμοποιούνται ως εφαλτήρια για ιδιωτικές πρωτοβουλίες. Τόσο το σχέδιο δράσης της ΕΕ για την καινοτομία όσο και το ευρωπαϊκό πέμπτο πρόγραμμα πλαίσιο για την έρευνα και την ανάπτυξη αποβλέπουν στην προώθηση της καινοτομίας στην Ευρώπη.

Οι καλύτερες επιδόσεις&

· Στο Ηνωμένο Βασίλειο το Ταμείο των Επιχειρήσεων που εγκαινιάστηκε το Δεκέμβριο του 1998 στοχεύει στο να κατευθύνει επιχειρηματικό κεφάλαιο αξίας £150 εκατ. σε μικρές επιχειρήσεις μέσα σε τρία έτη. Θα εστιάσει στην παροχή κεφαλαίου για βρετανικές επιχειρήσεις που βρίσκονται στο αρχικό στάδιό τους και βασίζονται στην τεχνολογία.

· Στη Δανία ένα κέντρο για την έρευνα στο τομέα της τεχνολογίας της πληροφορίας, το "Λύκειο ΤΠ" και το ερευνητικό δίκτυο Research-Net προσφέρουν πρόσβαση σε εξοπλισμό υψηλών δυνατοτήτων με σκοπό την ενδυνάμωση της συνεργασίας στον τομέα της έρευνας μεταξύ πανεπιστημίων και άλλων ιδρυμάτων ανώτατης εκπαίδευσης.

· Στη Γερμανία το υπουργείο Οικονομικών και Τεχνολογίας υποστηρίζει τα λεγόμενα "περιφερειακά αρμόδια κέντρα" τα οποία βελτιώνουν την πρόσβαση σε πληροφορίες σχετικές με το ηλεκτρονικό εμπόριο.

>ΘΕΣΗ ΠIΝΑΚΑ>

5.3. Η προώθηση της πρόσβασης των ΜΜΕ στην ψηφιακή αγορά

Μολονότι έχει ήδη σημειωθεί μεγάλη πρόοδος, οι ΜΜΕ είναι λιγότερο προηγμένες στη χρήση των εργαλείων της κοινωνίας της πληροφορίας από τις μεγάλες εταιρείες. Οι ΜΜΕ τείνουν να θεωρούν ότι οι επιχειρηματικές διαδικασίες τους είναι λιγότερο σύνθετες και συνεπώς δεν απαιτούν τη χρήση εργαλείων της κοινωνίας της πληροφορίας. Επίσης είναι ευαίσθητες ως προς το κόστος πρόσβασης σε αυτά και τη διαθεσιμότητα της υποδομής.

>ΑΝΑΦΟΡΑ ΣΕ ΓΡΑΦΗΚΟ>

Τα προγράμματα που χρηματοδοτούνται από το δημόσιο πρέπει να προωθήσουν ενεργά τη χρήση των εργαλείων που συνδέονται με την κοινωνία της πληροφορίας με τρόπο που να αρμόζει στις ανάγκες των ΜΜΕ. Η εργασία σε δίκτυο με άλλες επιχειρήσεις, συμπεριλαμβανομένων εκείνων που δημιουργούν ή διαδίδουν τέτοιου είδους τεχνολογίες πρέπει να ενθαρρυνθούν με πειραματικές ενέργειες. Οι ειδικές διαστάσεις των ΜΜΕ πρέπει να ληφθούν πλήρως υπόψη σε όλα τα δημόσια προγράμματα που προωθούν την κοινωνία της πληροφορίας.

Πηγή: Spectrum

Οι καλύτερες επιδόσεις&

· Στο Ηνωμένο Βασίλειο επενδύθηκαν περίπου £20 εκατ. σε διάστημα τριών ετών προκειμένου να τριπλασιαστεί έως το 2002 ο αριθμός των ΜΜΕ που είναι συνδεδεμένες στην ψηφιακή αγορά και αυτό στο πλαίσιο του λευκού βιβλίου "Το ανταγωνιστικό μέλλον μας: οικοδομώντας μια οικονομία με κινητήρια δύναμη τη γνώση" που ξεκίνησε το Δεκέμβριο του 1998.

· Στην Ελλάδα το υπουργείο Ανάπτυξης υποστήριξε ορισμένες πρωτότυπες εφαρμογές ηλεκτρονικού εμπορίου οι οποίες αποδεικνύουν τη σημασία του σε συγκεκριμένους κλάδους της οικονομίας, καθώς και τη δημιουργία κέντρων ηλεκτρονικού εμπορίου σε όλη την Ελλάδα για την υποστήριξη των μικρών εταιρειών κατά την εισαγωγή εφαρμογών του ηλεκτρονικού εμπορίου.

· Η Γερμανία ξεκίνησε διαγωνισμό για νεοϊδρυθείσες εταιρείες πολυμέσων στοχεύοντας στο διπλασιασμό του αριθμού τους.

>ΘΕΣΗ ΠIΝΑΚΑ>

6. Συμπερασματα

Η παρούσα έκθεση περιγράφει μια στρατηγική για την προετοιμασία της Ευρώπης για το μέλλον, στρατηγική που εστιάζεται στα άτομα και στις κοινότητες των οποίων η συμμετοχή είναι ουσιαστική για την εξέλιξη της Ευρώπης προς την κοινωνία της πληροφορίας.

Η κοινωνία της πληροφορίας θα δώσει ώθηση στην οικονομική ανάπτυξη και την παραγωγικότητα, θα δημιουργήσει νέες οικονομικές δραστηριότητες και θέσεις εργασίας. Μπορεί επίσης να βελτιώσει τις ευκαιρίες για εκπαίδευση, την παροχή ιατρικής περίθαλψης και άλλες κοινωνικές υπηρεσίες και να βελτιώσει την πρόσβαση σε πολιτιστικές και ψυχαγωγικές ευκαιρίες. Σε αντίθεση με άλλες τεχνολογικές αλλαγές, η ταχεία ανάπτυξη και διάδοση της κοινωνίας της πληροφορίας επηρεάζει όλους τους οικονομικούς τομείς, τις οργανωτικές και εργασιακές δομές, τις δημόσιες υπηρεσίες, τις πολιτιστικές και κοινωνικές δραστηριότητες.

Τα κράτη μέλη διαμόρφωσαν εθνικές στρατηγικές για την κοινωνία της πληροφορίας με στόχο να βελτιωθεί η ποιότητα της ζωής των ατόμων στο χώρο εργασίας τους και στον ελεύθερο χρόνο τους. Η ομάδα υψηλού επιπέδου αποτέλεσε το βήμα για την αυτών των στρατηγικών, δίνοντας έτσι την ευκαιρία για εκμετάλλευση της πείρας των άλλων κρατών μελών. Η ανάλυση και οι ανταλλαγές σχετικά με τις εθνικές στρατηγικές οδήγησαν στον εντοπισμό ορισμένων ορθών πρακτικών (που έχουν ήδη δοκιμαστεί τουλάχιστον σε ένα κράτος μέλος) οι οποίες καθορίζουν το πρότυπο της προόδου που απαιτείται για να κινηθεί γρήγορα η Ευρώπη προς την εποχή της πληροφορίας· έτσι θα αποκομίσουμε οφέλη ειδικότερα όσον αφορά την απασχόληση.

Η εξέλιξη της Ευρώπης προς την κοινωνία της πληροφορίας αποτελεί κοινή ευθύνη που απαιτεί γρήγορη δράση. Την ευθύνη για την ανάπτυξη της τεχνογνωσίας και την εκμετάλλευση των ευκαιριών που παρουσιάζονται έχουν τα άτομα, οι επιχειρήσεις και οι οργανώσεις καθώς και οι κοινωνικοί εταίροι. Η δια βίου μάθηση σε όλα τα επίπεδα είναι καίρια ευθύνη για όλους τους σχετικούς παράγοντες. Η προσαρμογή στα οφέλη και τις αλλαγές της κοινωνίας της πληροφορίας μπορεί να επιτευχθεί μέσω μιας διαδικασίας συνεργασίας, της οποίας πρέπει να ηγηθούν οι κοινωνικοί εταίροι.

Οι κοινωνικοί εταίροι και ο δημόσιος τομέας πρέπει να δημιουργήσουν τις προϋποθέσεις για την οικοδόμηση της κοινωνίας της πληροφορίας οι οποίες να ικανοποιούν τις ανάγκες τόσο των ατόμων όσο και των επιχειρήσεων, μέσα από συνθήκες ευνοϊκές για τον ανταγωνισμό και την ανάπτυξη, συμπεριλαμβανομένων της εκπαίδευσης, της ανάπτυξης της υποδομής και της νομοθεσίας.

Η Επιτροπή πρέπει επίσης να συμβάλλει, στρέφοντας τις οικονομικές προϋποθέσεις και το γενικό πλαίσιο προς μια συνεκτική κοινωνία με υψηλό βιοτικό επίπεδο. Από πρακτική άποψη η Επιτροπή θα εξακολουθήσει να περιβάλλει την ομάδα υψηλού επιπέδου και να διευρύνει την αλληλεπίδρασή του με τους κοινωνικούς εταίρους, τις επιχειρήσεις που συνδέονται με την κοινωνία της πληροφορίας και τις διάφορες ομάδες πολιτών.

Συνεπώς η Επιτροπή καλεί όλα τα μέρη να υιοθετήσουν τις παρακάτω συστάσεις προκειμένου να επισπεύσουν την επιτυχή είσοδο της Ευρώπης στην κοινωνία της πληροφορίας.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>